ฮั่งเส็งปิดพุ่ง 598.56 จุด คลายวิตกเศรษฐกิจโลก
ฮั่งเส็งปิดพุ่ง 598.56 จุด คลายวิตกเศรษฐกิจโลก
15 ก.พ. 2559

ดัชนีฮั่งเส็งตลาดหุ้นฮ่องกงปิดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 598.56 จุด หรือ 3.27% ปิดวันนี้ที่ 18,918.14 จุด เนื่องจากนักลงทุนคลายความวิตกเกี่ยวกับการชะลอตัวของเศรษฐกิจโลก หลังจากที่สหรัฐเปิดเผยข้อมูลเศรษฐกิจที่สดใส ขณะที่ราคาน้ำมันก็ดีดตัวขึ้น
ทั้งนี้ กระทรวงพาณิชย์สหรัฐเปิดเผยว่า ยอดค้าปลีกเพิ่มขึ้น 0.2% ในเดือนม.ค. สูงกว่าตัวเลขคาดการณ์ที่ระดับ 0.1%
ด้านนายซูฮาอิล บิน โมฮัมเหม็ด อัล-มาซรูเอ รัฐมนตรีกระทรวงพลังงานของสหรัฐอาหรับเอมิเรตส์ (UAE) กล่าวว่า กลุ่มโอเปกพร้อมให้ความร่วมมือในการปรับลดปริมาณการผลิตน้ำมันร่วมกับกลุ่มผู้ส่งออกรายอื่นๆ เพื่อผลักดันให้ราคาน้ำมันฟื้นตัวขึ้นในเวลาต่อไป